laion/Wikipedia-Exotic huggingface dataset:
მიჰოს მუზეუმი (შიგა)

მიჰოს მუზეუმი (みほ・みゅーじあむ) — მდებარეობს ქალაქ შიგარაკი-ნო-სატოსთან შიგას პრეფექტურაში, იაპონია, კიოტოდან ჩრდილო-აღმოსავლეთით. მუზეუმი მიჰოკო კოიამას ოცნება იყო (ვის სახელსაც ის ამჟამად ატარებს), რომელიც ტოიობოს ტექსტილის ბიზნესის მემკვიდრე და იაპონიის ერთ-ერთი უმდიდრესი ქალბატონი ბრძანდებოდა. 1970 წელს მან სპირიტუალური მოძრაობა „შინჯი შუმეიკაი“ დააფუძნა, რომელსაც ამჟამად, როგორც ამობობენ, 300 000 მიმდევარი ჰყავს მსოფლიოს მასშტაბით. 1990-იანებში მან შუმეის ტაძართან და შიგას მთებთან ახლოს მუზეუმის მშენებლობისთვის თანხები გამოჰყო. მიჰოს მუზეუმში მიჰოკო კოიამას აზიური და დასავლური ანტიკური ხანის ექსპონატების პირადი კოლექციაა $1 მილიარდამდე ღირებული მსოფლიო აუქციონებზე შუმეის მიერ მუზეუმის 1997 წელს განხსნამდე შესყიდულ სხვა ხელოვნების მიმუშებთან ერთად. სულ 2.000-მდე ექსპონატია, რომელთა შორის დაახ. 250 პერმანენტული ექსპოზიციის ნაწილია. ექსპოზიციისთვის ყოველი ექსპონატის შერჩევას განსაკუთრებული ყურადღება ეთმობა არა მხოლოდ მათი არტისტული სილამაზის, არამედ ისტორიული მნიშვნელობის მიხედვით და მთელი კოლექციისთვის ბრწყინვალე განლაგება და განათებაა შერჩეული. ჩინელ არქიტექტორ იუჰ მინ პეის ადრე მიჰოს მუზეუმის ამჟამინდელ ადგილსამყოფელთან სამრეკლოს კოშკი, შუმეის საერთაშორისო შტაბ-ბინა და სპირიტუალური ცენტრი ჰქონდა დაპროექტებული. თანამშრომლობით კმაყოფილი მიჰოკო კოიამა და მისი ქალიშვილი, ჰიროკო კოიამა, არქიტექტორს მუზეუმისთვის შენობის დაპროექტებას უკვეთავენ. იეოჰ მინგ პეის პროექტი არქიტექტორული შედევრი გამოვიდა - შენობა მდებარეობს მთაგორიან და ტყით გარშემორტყმულ ზედაპირზე. 45.000 კვ. მ.-ის სასარგებლო ფართობის შენობის სამი მეოთხედი მიწის ქვეშაა, შიგას მთების ქვიან ნიადაგში. სახურავი უზარმაზარი მინისა და რკინის კონსტურქციაა, ხოლო ფასადისა და ინტერიერის კედლები და იატაკი თბილი რძისფერი ტონების ფრანგული კალციტის ქვითაა ნაგები - იგივე მასალა გამოიყენა არქიტექტორმა ლუვრის მისაღები ჰოლის მოსაპირკეთებლად. მარმარილოსთან შედარებით ეს ქვა უფრო თბილ და დამამშვიდებელ ატმოსფეროს ქმნის. ქვის ფერი, ტექსტურა, ვერცხლისფერი კარკასი და გარე გამწვანება ერთმანეთს ჰარმონიულად ერწყმის და აბალანსებს. შესაძლოა ყველაზე მომხიბლავი ნაწილი პეის დიზაინისა მისი ე.წ. მთაგორიანი „სამოთხის“ იდეაა. კომპლექსთან მიახლოებისას პირველად სადა მისაღებ პავილიონს ხედავთ კედრის ხეებს მიღმა, რომელიც წრიულ ეზოს უყურებს და შეიძლება ჩათვალოთ, რომ მუზეუმს მიადექით. შენობის მოპირდაპირედ განიერი მორკალული ბილიკია ატმის ხეებით გარდიგარდმო, რომელსაც მოელვარე უჟანგავი ლითონით მოჭედილ მთაში ნაკვეთ გვირაბთან მივყავართ. უზომოდ განიერ, უხმაურო გვირაბში, რომელიც თითქმის სამი სამანქანო გზის სიგანისაა, 200 მეტრის გავლისას უეცრად მზის შუქი ჩნდება და 120 მეტრიანი ნახევრად დაკიდული ხიდის კაბელთა შორის ჩანს ვიწრო, ღრმა ხევი, რომლის გადაღმაც იშლება მუზეუმის პავილიონში შესასვლელი ჩინური სტილის მთვარის კარიბჭე. ვიკისაწყობში არის გვერდი თემაზე: მიჰოს მუზეუმი (შიგა) მიჰოს მუზეუმის საიტი
აკო

აკო (ებრ. עַכּוֹ), აკა (არაბ. عكّا), აკრა, სენ-ჟან-დ’აკრი (ევროპულ ენებზე: Acre, St. Jean d’Acre) — ქალაქი დასავლეთ გალილეაში, ისრაელი. მდებარეობს ქალაქ ხაიფიდან ჩრდილოეთით 18 კმ-ში, ხმელთაშუა ზღვის სანაპიროზე. ქალაქი ითვლება მსოფლიოს ერთ-ერთ ღირსშესანიშნაობად და შეტანილია იუნესკოს მსოფლიო მემკვიდრეობის ნუსხაში. ძველი ქალაქის ოფიციალური საიტი დაარქივებული 2011-05-19 საიტზე Wayback Machine. Acre's History Acre travel home page დაარქივებული 2011-07-17 საიტზე Wayback Machine. Names by which Acre has been known & pictures დაარქივებული 2008-11-20 საიტზე Wayback Machine.
ქარმიელი

ქარმიელი (ებრ. כַּרְמִיאֵל) — ქალაქი ისრაელში. მდებარეობს, დასავლეთ გალილეაში, ტიბერიიდან 35 კმ-ის მანძილზე. ქარმიელი რეგიონის კომერციული, კულტურული და ინდუსტრიული ცენტრია.
მოშე კაცავი

მოშე კაცავი (ებრ. משה קצב, სპარს. موسى قصاب; დ. 5 დეკემბერი, 1945 წელი, იაზდი) — ისრაელის პოლიტიკური მოღვაწე, ისრაელის მერვე პრეზიდენტი. მოშე კაცავი დაიბადა იაზდში. როდესაც ის ჯერ პატარა იყო, მისი ოჯახი საცხოვრებლად თეირანში გადავიდა. 1951 წლის აგვისტოში მთელი ოჯახი დაბრუნდა ისრაელში. ის მსახურობდა ჯარში, მუშაობდა კნესეტში და ბოლოს პრეზიდენტიც გახდა. მოშე კაცავი პრეზიდენტის პოსტიდან სექსუალური სკანდალის გამო გადადგა. 2010 წლის 10 დეკემბერს მოშე კაცავი თელ-ავივის სასამართლომ გაუპატიურების 2 შემთხვევაში და გარყვნილი ქმედების შემთხვევაში დამნაშავედ ცნო და შვიდწლიანი პატიმრობა შეუფარდა. ექს-პრეზიდენტმა ბრალდების არც ერთი პუნქტი არ აღიარა. ვიკისაწყობში არის გვერდი თემაზე: მოშე კაცავი BBC Profile ↑ Moshe Katsav Former Israeli President Jailed For Rape. Allvoices.com (2011-03-22). დაარქივებულია ორიგინალიდან — 2012-10-04. ციტირების თარიღი: 2012-07-21. ↑ Ex-Israeli president to serve 7 years for rape. დაარქივებულია ორიგინალიდან — 2011-12-29. ციტირების თარიღი: 2014-07-30.
ეზერ ვაიცმანი

ეზერ ვაიცმანი (დ. 15 ივნისი, 1924, თელ-ავივი — გ. 24 აპრილი, 2005, კეისარია) — ისრაელის სამხედრო და სახელმწიფო მოღვაწე, 1933 წლიდან 2000 წლის ივლისამდე ისრაელის პრეზიდენტი. დაიბადა თელ-ავივში. დამოუკიდებლობისთვის ომის მონაწილე. 1993 წელს არჩეული იქნა პრეზიდენტად. 1988 წელს იგი ხელმეორედ აირჩიეს ქვეყნის პრეზიდენტად. გადადგა პრეზიდენტის პოსტიდან 2000 წელს, კორუფციაში ბრალდებების გამო. ეზერ ვაიცმანი (ინგლისური)
ბეით-შემეში

ბეით შემეში — ქალაქი ისრაელში, მდებარეობს იერუსალიმის ოლქში. თანამედროვე ქალაქი დაარსდა 1950 წელს, ხოლო ქალაქის სტატუსი მიიღო 1991 წელს. ქალაქის მოსახლეობა 2007 წლის მონაცემებით შეადგენს 84 000, მათი უმეტესობა (97,2) - ებრაელია, ხოლო მთლიანი მოსახლეობის 22 % წარმოადგენენ რეპატრიანტები სსრკ-დან. Places To Visit in Beit Shemesh დაარქივებული 2011-01-21 საიტზე Wayback Machine. Shemesh OnLine ShemeshDirectory
ლინდზი დევენპორტი

ლინდზი ენ დევენპორტ ლიჩი (ინგლ. Lindsay Ann Davenport Leach დ. 8 ივნისი, 1976, პალო-ვერდე, კალიფორნია, აშშ) — ამერიკელი ყოფილი პროფესიონალი ჩოგბურთელი, მსოფლიოს ყოფილი პირველი ჩოგანი. დევენპორტს ერთეულებში 3 დიდი სლემის ტურნირი აქვს მოგებული – 1 უიმბლდონი, 1 აშშ-ის ღია პირველობა და 1 ავსტრალიის ღია პირველობა. ამერიკელმა ერთხელ მოიგო წლის შემაჯამებელი ტურნირი. ჯამში დევენპორტს WTA-ის 55 ტურნირი აქვს ერთეულთა თანრიგში მოგებული. იგი 98 კვირის განმავლობაში იკავებდა ერთეულთა რეიტინგში პირველ ადგილს. დევენპორტს წყვილებშიც 3 დიდი სლემის ტურნირი აქვს მოგებული – 1 საფრანგეთის ღია პირველობა, 1 აშშ-ის ღია პირველობა და 1 უიმბლდონი. მან ასევე 3 წლის შემაჯამებელი ტურნირი მოიგო. იგი ჯამში 32 კვირის განმავლობაში იკავებდა წყვილთა რეიტინგში პირველ ადგილს. ამერიკელმა 1 ოლიმპიური ოქროს მედალი მოიგო ერთეულებში. სანაკრებო დონეზე, მან 3 ფედერაციის თასი და 1 ჰოპმანის თასი მოიგო აშშ-ის ნაკრებთან ერთად. დევენპორტმა კარიერა 2010 წელს დაასრულა. 2014 წელს, იგი საერთაშორისო ჩოგბურთის დიდების დარბაზში შეიყვანეს. მთავარი სტატია: ლინდზი დევენპორტის სტატისტიკა და მიღწევები. (დ) – დახურული კორტი ლინდზი დევენპორტი Twitter-ზე დევენპორტი WTA-ს ოფიციალურ საიტზე დევენპორტი ITF-ის ოფიციალურ საიტზე დაარქივებული 2013-12-25 საიტზე Wayback Machine. დევენპორტი ფედერაციის თასის ოფიციალურ საიტზე დაარქივებული 2017-11-20 საიტზე Wayback Machine.
ხაიმ ჰერცოგი

ხაიმ ჰერცოგი (დ. 17 სექტემბერი, 1918 — გ. 17 აპრილი, 1997) — ებრაელი პოლიტიკოსი და ისრაელის მექვსე პრეზიდენტი. ხაიმ ჰერცოგი დაიბადა ჩრდილოეთ ირლანდიის ქალაქ ბელფასტში ირლანდიის მთავარი რაბინის ოჯახში. სწავლობდა დუბლინის ერთ-ერთ კოლეჯში. 1936 წელს მამამისი აირჩიეს პალესტინის მთავარ რაბინად და მთელი ოჯახი საცხოვრებლად გადავიდა პალესტინაში. 1975-1978 წლებში იყო ისრაელის ელჩი გაეროში, როდესაც გაერომ სიონიზმი რასიზმის ფორმად გამოაცხადა დემონსტრაციულად ავიდა ტრიბუნაზე და სახალხოდ გადახია აღნიშნული დოკუმენტი. 1983 წელს აირჩიეს ისრაელის პრეზიდენტად. აღნიშნულ თანამდებობაზე ხელმეორედ აირჩიეს 1988 წელსაც. 1993 წელს გავიდა პენსიაში. გარდაიცვალა 1997 წელს იერუსალიმში. Chaim Herzog Jewish Virtual Library Chaim Herzog დაარქივებული 2007-09-26 საიტზე Wayback Machine. Jewish Agency for Israel Israel, Jewish world mourn death of Chaim Herzog, 78 Jewish News Weekly The First Israeli President to visit the White house
კიბუცი

კიბუცი (ივრ. קִבּוּץ‎; თავდაპ. קְבוּצָה, კვუცა — `ჯგუფი`) — სასოფლო-სამეურნეო კომუნა ისრაელში, რომლისთვის დამახასიათებელია მეურნეობის საერთო საკუთრება და შრომა-მოხმარებაში თანასწორობა. ეს არის კომუნალური თანაცხოვრების ფორმა, რომელიც სოციალიზმსა და სიონიზმს აერთიანებს. კიბუციზმი დაიწყო, როგორც უტოპიური ცდა, თუმცა დროთა განმავლობაში უფრო „მეცნიერული“ სოციალისტური მიდგომა აითვისა. ამჟამად, სოფლის მეურნეობა ნაწილობრივ ჩანაცვლებულია ეკონომიკის სხვა დარგებით, მათ შორის ინდუსტრიული და/ან მაღალტექნოლოგიური საწარმოებით. ისრაელის მოსახლეობის დაახლოებით 5% კიბუცებში ცხოვრობს. ზოგიერთ კიბუცს ასევე კიბუცნიკსაც უწოდებენ (ივრ.: קִבּוּצְנִיק‎). ერთ-ერთი ვარაუდის თანახმად ისრალეში კიბუცების დაარსებაში მონაწილეობა მიიღო ქართველმა ივანე კოლელიშვილმა, რომელიც 1910-17 წლებში იმყოფებოდა პალესტინაში და რომელსაც საქართველოში, სოფელ გულგულაში კომუნის დაარსების გამოცდილება ჰქონდა. ↑ ხვადაგიანი ი. „ სოფელ გულგულას კომუნა“, კრებული „ინიციატივა ცვლილებებისთვის“ გვ. 31 — თბილისი, 2015, ISBN 978-9941-0-8204-7
იცხაკ ნავონი

იცხაკ ნავონი (ებრ. יצחק נבון‎ დ. 9 აპრილი, 1921 — გ. 6 ნოემბერი, 2015) — ებრაელი პოლიტიკოსი და დიპლომატი. ისრაელის მეხუთე პრეზიდენტი (1978-1983). დაიბადა 1921 წლის 9 აპრილს იერუსალიმში. სწავლობდა ებრაულ ლიტერატურასა და ისლამურ კულტურას იერუსალიმის ებრაულ უნივერსიტეტში. იყო ისრაელის პარლამენტის — ქნესეთის წევრი. 1978 წელს აირჩიეს პრეზიდენტად. ამ თანამდებობაზე დარჩა ერთი ვადით. 1984–1990 წლებში ეკავა ისრაელის განათლებისა და კულტურის მინისტრის პოსტი. გარდაიცვალა 2015 წლის 6 ნოემბერს, 94 წლის ასაკში. ვიკისაწყობში არის გვერდი თემაზე: იცხაკ ნავონი Yitzhak Navon Israel Ministry of Foreign Affairs Yitzhak Navon Jewish Virtual Library Some songs with lyrics and/or music by Yitzhak Navon[მკვდარი ბმული] ↑ http://www.jpost.com/Israel-News/Politics-And-Diplomacy/Yitzhak-Navon-Israels-fifth-president-dies-at-the-age-of-94-432309
ალეკ ბოლდუინი

ალეკ ბოლდუინი (ინგლ. Alec Baldwin; დ. 3 აპრილი, 1958, ნიუ-იორკი, აშშ) — ამერიკელი მსახიობი. თავისი აქტიური კარიერა მან 1987 წელს დაიწყო. არის კიმ ბესინგერის ყოფილი მეუღლე. ალეკ ბოლდუინი (ნამდვილი სახელი - ალექსანდრე რეი III ბოლდუინი) დაიბადა 1958 წლის 3 აპრილს ნიუ-იორკში, აშშ. დაამთავრა ჯორჯ ვაშინგტონის უნივერსიტეტი ვაშინგტონში პოლიტიკური მეცნიერებების ფაკულტეტზე. მისი ძმები დენიელი, უილიამი, სტეფანი ასევე ცნობილი მსახიობები არიან. ვიკისაწყობში არის გვერდი თემაზე: ალეკ ბოლდუინი ოფიციალური საიტი ალეკ ბოლდუინი კინოფილმების ინტერნეტ-მონაცემთა ბაზაში ალეკ ბოლდუინი — AllMovie Alec Baldwin's Charity Work Alec Baldwin at Emmys.com Alec Baldwin's blog at Huffington Post
ეფრაიმ კაცირი

ეფრაიმ კაცირი (ებრ. אפרים קציר; დ. 16 მაისი, 1916 — გ. 30 მაისი, 2009) — ებრაელი პოლიტიკოსი, ისრაელის მეხუთე პრეზიდენტი. პროფესიით ბიოფიზიკოსი, სამეცნიერო ასპარეზზე დიდი ხნის განმავლობაში მოღვაწეობდა თავდაპირველი სახელით ეფრაიმ კაჩალსკი. ეფრაიმ კაჩალსკი დაიბადა 1916 წელს კიევში. 1925 წელს მთელი ოჯახი გადასახლდა პალესტინაში. 1932 წლიდან ეფრაიმ კაცირი იერუსალიმის უნივერსიტეტის სტუდენტია, რომელმაც 1941 წელს მიიღო დოქტორის ხარისხი. კაჩალსკიმ გვარი გამოიცვალა მხოლოდ 1972 წელს, მას შემდეგ რაც გოლდა მეირმა მიიწვია საპრეზიდენტო არჩევნებში კენჭისყრისათვის. კაცირის ძმა ცნობილი ფიზიკოსი აარონ კაცირი 1972 წლის 30 მაისს მოკლეს იაპონელმა ექსტრემისტებმა დავიდ ბენ-გურიონის სახელობის აეროპორტში. My Contributions to Science and Society, Ephraim Katchalski-Katzir დაარქივებული 2008-12-11 საიტზე Wayback Machine. Ephraim Katzir PM Netanyahu eulogizes former President Ephraim Katzir Ephraim Katzir (Katchelsky) (1916–2009) A vision of a scientific superpower [[კატეგორია::დაბადებული 16 მაისი]]
მეკლენბურგ-წინა პომერანია

მეკლენბურგ-წინა პომერანია (გერმ. Mecklenburg-Vorpommern) — მხარე გერმანიაში. ფართობი — 23,2 ათასი კმ2, მოსახლეობა — 1 609 675. ქალაქები (ათ.) — როსტოკი (236), შვერინი (დედაქალაქი, 95), ნოიბრანდენბურგი (91), შტრალზუნდი (75). შეგიძლიათ იხილოთ მედიაფაილები თემაზე „მეკლენბურგ-წინა პომერანია“ ვიკისაწყობში. ოფიციალური საიტი
ზალმან შაზარი

ზალმან შაზარი (ებრ. זלמן שז"ר, დაბადებით ზალმან ლვოვის-ძე რუბაშოვი) — ებრაელიმწერალი, პოეტი, პოლიტიკოსი. ისრაელის მესამე პრეზიდენტი 1963-1973 წლებში. შაზარმა მიიღო რელიგიური განათლება და ჯერ კიდევ ახალგაზრდა გაწევრიანდა ებრაელთა სოციალ-დემოკრატიულ მუშათა პარტიაში „პოალეი ციონში“, რომელიც მოქმედებდა რუსეთის იმპერიის ტერიტორიაზე 1900-1928 წლებში. 1907 წელს გაემგზავრა ვილნიუსში. ამავე წლის ზაფხულში დააპატიმრეს და ორი თვის განმავლობაში ციხის კედლებში ჰყავდათ გამოკეტილი. 1911 წელს შაზარი უკვე ერეც-ისრაელში ცხოვრობს და მუშაობს კიბუც მერხავიაში. 1912 წელს სასწავლებლად გაემგზავრა გერმანიაში. სწავლობდა ფრაიბურგის, სტრასბურგისა და შემდეგ ბერლინის უნივერსიტეტებში და აქტიურად მოღვაწეობდა გერმანიის სიონისტურ მოძრაობაში 1919 და 1921 წლებში იგი იყო პოალეი ციონის ყრილობის წარმომადგენელი შესაბამისად სტოკჰოლმში და ვენაში. 1951 წელს პარტია „ავოდას“ რიგებიდან აირჩიეს პირველი მოწვევის ქნესეთში. დეპუტატის მანდატი შეინარჩუნა ასევე მეორე და მესამე მოწვევის პარლამენტშიც. 1949-1951 წლებში დავიდ ბენ-გურიონის მთავრობაში ეკავა განათლებისა და კულტურის მინისტრის პოსტი. 1952 წელს ბენ-გურიონმა დანიშნა ისრაელის ელჩად სსრკ-ში, თუმცა სსრკ-ს მთავრობამ უარი თქვა მის ელჩად მიღებაზე. 1963 წელს იცხაკ ბენ-ცვის გარდაცვალების შემდეგ აირჩიეს ისრაელის პრეზიდენტის პოსტზე. ზალმან შაზარის პატივსაცემად მისი სახელი ჰქვია ისრაელის მრავალ ქუჩას და ბულვარს. 1994 და 1998 წელს გამოუშვეს 200 ახალი შეკელის ღირებულების კუპიურა, რომლის ავერსზეც გამოსახულია ზალმან შაზარი. The Zalman Shazar Center დაარქივებული 2008-09-08 საიტზე Wayback Machine. Office of Zalman Shazar (S61).
ბოისე

ბოისე (ინგლ. Boise) — ქალაქი აშშ-ში. აიდაჰოს შტატის დედაქალაქი და უდიდესი ქალაქი. ბოისე მდებარეობს აიდაჰოს შტატის სამხრეთ-დასავლეთით, ზღვის დონიდან 823 მეტრზე. ქალაქის ფართობი არის 165,8 კმ², 0,5 კმ² წყალს უკავია. ბოისეს ყოველწლიური ფინანსური რეპორტის მიხედვით, 2011 წელს ქალაქის უმსხვილესი დამსაქმებლები იყვნენ: MacGibbon, Elma (1904). Leaves of knowledge. Shaw & Borden Co.  ვიკისაწყობში არის გვერდი თემაზე: Boise ოფიციალური საიტი Boise Convention and Visitors Bureau Boise Area Chamber of Commerce Boise, the City of Trees დაარქივებული 2014-06-29 საიტზე Wayback Machine. Boise City Department of Arts & History Boise School District University of Idaho yearbook, 1933 ↑ https://www.cityofboise.org/departments/mayor/
იცხაკ ბენ-ცვი

იცხაკ ბენ-ცვი (დ.14 ნოემბერი, 1884 , პოლტავა, რუსეთის იმპერია — გ. 23 აპრილი, 1963 , იერუსალიმი, ისრაელი) — ისრაელის მეორე პრეზიდენტი (1952 წლის 16 დეკემბრიდან 1963 წლის 23 აპრილამდე) იცხაკ ბენ-ცვი დაიბადა უკრაინაში ქ. პოლტავაში. 1905 წლის დარბევების დროს ებრაული თავდაცვის რაზმების აქტიური წევრი. ამავე წელს შეუერთდა ისრაელის სოციალისტური სიონისტურ პარტიას. ბენ ცვიმ მიიღო მონაწილეობა 1907 წლის სიონისტურ კონგრესზე. ამავე წელს გადმოსახლდა პალესტინაში, ქ. იაფაში. 1948 წლის 14 მაისს იყო ერთ-ერთი, რომელმაც ისრაელის დამოუკიდებლობის დეკლარაციას ხელი მოაწერა. 1952 წლის 8 დეკემბერს გახდა ისრაელის პრეზიდენტი და ამ თანამდებობაზე გარდაცვალებამდე იმყოფებოდა. Yitzhak Ben-Zvi Israel Ministry of Foreign Affairs English Online-catalog of the library of the Ben Zvi Institute, http://aleph518.huji.ac.il/F/K4P6X5I8RB5TX3L7V5Y38IMPJYNDCNC2J7A1MEHNPDC6VPHBAP-12479?func=find-b-0&con_lng=eng[მკვდარი ბმული] https://www.jewishvirtuallibrary.org/jsource/biography/ben-zvi.html
რუბიკის კუბი

რუბიკის კუბი (თავდაპირველად ცნობილი იყო, როგორც „მაგიური კუბი“ უნგრ. Bűvös kocka) — მექანიკური თავსატეხი, გამოიგონა უნგრელმა სკულპტორმა და არქიტექტურის პედაგოგმა ერნო რუბიკმა 1974 წელს, დააპატენტა ერთი წლის შემდეგ. თავსატეხი პლასტმასის კუბია, რომელიც გარედან უხილავ ღერძებზე მბრუნავი 26 მომცრო კუბისგან შედგება. კუბის ყოველ მხარეს ცხრა კვადრატიდან თითო შეღებილია ექვსი ფერიდან ერთ რომელიმე ფრად და განთავსებულია წყვილად ერთი მეორის საპირისპიროდ: თეთრი-ყვითელი, ლურჯი-მწვანე, წითელი-ნარინჯისფერი. კუბის მხარეების ბრუნებით შეიძლება ფერადი კვადრატების სხვადასხვაგვარად გადაჯგუფება. მოთამაშის ამოცანა შემდეგია: ყოველი ზღვარი ისე უნდა დალაგდეს, რომ ერთი და იგივე ფერის კვადრატებისგან შედგებოდეს. 2009 წლის მონაცემებით, მსოფლიოს მასშტაბით, სულ 350 მილიონი რუბიკის კუბი იყო გაყიდული. ამ მაჩვენებლით ის მსოფლიოს ყველაზე გაყიდვადი თავსატეხი იყო. 2018 წლის მონაცემებით მსოფლიო რეკორდი მის აწყობაში ჩინელმა იუიშენ დუმ (ჩინ.: 杜宇生) დაამყარა (3,47 წამი). შეგიძლიათ იხილოთ მედიაფაილები თემაზე „რუბიკის კუბი“ ვიკისაწყობში. ოფიციალური საიტი ↑ უილიამ ლი ადამსი (2009-01-28). „The Rubik's Cube: A Puzzling Success“. „ტაიმი“. დაარქივებულია ორიგინალიდან — 2013-08-26. ↑ ალასტერ ჯემისონი (2009-01-31). „Rubik's Cube inventor is back with Rubik's 360“. „The Daily Telegraph“. ლონდონი. ↑ „eGames, Mindscape Put International Twist On Rubik's Cube PC Game“. Reuters. 2008-02-06. დაარქივებულია ორიგინალიდან — 2009-07-19. ↑ რეი მარშალი. Squaring up to the Rubchallenge. icNewcastle. ↑ მსოფლიო რეკორდების ცხრილი. დაარქივებულია ორიგინალიდან — 2007-07-04. ციტირების თარიღი: 2018-11-29.
ბენჯამინ ბატონის უცნაური ისტორია

ბენჯამინ ბატონის უცნაური ისტორია (ინგლ. The Curious Case of Benjamin Button) — 2008 წლის ამერიკული, დრამის ჟანრის ფილმი, რომელიც შეიქმნა 1921 წელს ამავე სახელწოდებით გამოცემული სკოტ ფიცჯერალდის მოთხრობის მიხედვით. ფილმის რეჟისორია დევიდ ფინჩერი, ხოლო სცენარისტები - ერიკ როთი და რობინ სუიკორდი. ფილმში მთავარ როლებს თამაშობენ ბრედ პიტი და კეიტ ბლანშეტი. ფილმი გამოვიდა 2008 წლის 25 დეკემბერს. ყურადღება!  ქვემოთ მოყვანილია სიუჟეტის და/ან დასასრულის დეტალები. XX საუკუნის დასაწყისში, 80 წლის ასაკში ქვეყანას ევლინება ბენჯამინ ბატონი (ბრედ პიტი), რომელიც ცხოვრობს პირიქით, ანუ იბადება მოხუცად და ყოველდღე უფრო და უფრო ახალგაზრდავდება. იგი სირთულეს აწყდება, როდესაც შეუყვარდება 30 წლის ქალი (კეიტ ბლანშეტი). ფილმის მოქმედება იწყება პირველი მსოფლიო ომის დროს (სიუჟეტის მიხედვით ბატონი იბადება 1918 წელს, მისი დასრულებისთანავე) და გრძელდება 2005 წლამდე. ბრედ პიტი — ბენჯამინ ბატონი კეიტ ბლანშეტი — დეიზი ფულერი ტარაჯი ჰენსონი — ქუინი ჯულია ორმონდი — კაროლინ ფულერი ჯეისონ ფლემინგი — ტომას ბატონი მაჰერშალა ალი — ტიზი უიზერსი ჯერედ ჰარისი — მაიკ კლარკი ფრაუნ ჩემბერსი — დოროთი ბეიკერი ელიას კოტეასი — მუსიე გატო ედ მეცგერი — თეოდორ რუზველტი ფილის სამერვილი — ბებია ფიულერი ჯოშ სტიუარტი — პლეზენტ კერტისი ტილდა სვინტონი — ელიზაბეთ აბოტი 2009 წლის ოსკარის დაჯილდოებაზე წარდგენილ იქნა 13 ნომინაციაში, მათ შორის – საუკეთესო ფილმისათვის, საუკეთესო რეჟისორისათვის, საუკეთესო მსახიობისათვის და საუკეთესო მეორეხარისხოვანი მსახიობისათვის. ფილმმა მიიღო ოსკარი საუკეთესო მხატვრული გაფორმებისთვის, საუკეთესო ვიზუალური ეფექტებისთვის და საუკეთესო გრიმისთვის ოფიციალური საიტი. „ბენჯამინ ბატონის უცნაური ისტორია“ — კინოფილმების ინტერნეტ-მონაცემთა ბაზა (ინგლისური). „ბენჯამინ ბატონის უცნაური ისტორია“ — Allmovie-ზე. „ბენჯამინ ბატონის უცნაური ისტორია“ — Rotten Tomatoes. „ბენჯამინ ბატონის უცნაური ისტორია“ — Box Office Mojo-ზე. ↑ Eller, Claudia (January 23, 2009). „'Benjamin Button's' Oscar nominations may not pay off for Paramount“. Los Angeles Times. ციტირების თარიღი: August 19, 2010. ↑ Barnes, Brooks; Carr, David (January 22, 2009). „‘Button’ and ‘Slumdog’ Lead Oscar Nods“. The New York Times. ციტირების თარიღი: August 19, 2010. ↑ The Curious Case of Benjamin Button (2008). Box Office Mojo. IMDb. ციტირების თარიღი: 2009-12-14.
აკაბა

აკაბა (არაბ العقبة‎, Al-ʻAqabah ელ-აკაბა) — ზღვისპირა ქალაქი სამხრეთ იორდანიაში. აკაბას გუბერნიის დედაქალაქი. აკაბა ქვეყნის სტრატეგიულად მნიშვნელოვანია ქალაქია, რადგანაც, იორდანიის ერთადერთი საპორტო ქალაქია. მდებარეობს რა, ეილათის ყურეში, ესაზღვრება ისრაელის ქალაქ ეილათს. პორტი ფოსფატებისა და ერაყული ნავთობის გატანაზეა სპეციალიზებული. დღეისათვის ქალაქი კარგადცნობილი საყვინთაო და სანაპირო კურორტია. ამის მიუხედავად, ინდუსტრიული აქტივობა ამ მხარისთვის მნიშვნელოვან როლს თამაშობს, გარდა ამისა, აკაბა სრულიად სამხრეთ იორდანიის ადმინისტრაციული ცენტრია. მალაგა, ესპანეთი (გერმანული) Immanuel Benzinger: Berenike 4. In: Paulys Realencyclopädie der classischen Altertumswissenschaft (RE). Band III,1, Stuttgart 1897, Sp. 280. (გერმანული) David Heinrich von Müller: Ailana. In: Paulys Realencyclopädie der classischen Altertumswissenschaft (RE). Band I,1, Stuttgart 1893, Sp. 1008.
ქნესეთი

ქნესეთი (ებრ. כנסת‎ კრება) — ისრაელის სახელმწიფოს უმაღლესი ერთპალატიანი საკანონმდებლო ორგანო, პარლამენტი. ქნესეთის წევრთა რაოდენობა 120 პარლამენტარია, რომლებსაც პარტიული სიით ირჩევენ. რამდენადაც ისრაელი საპარლამენტო რესპუბლიკაა, ქნესეთი ხელისუფლების უმაღლესი ორგანოა. ქნესეთის ოფიციალური საიტი (ინგლისური) Parliament building envisioned by Herzl, Boris Schatz and Richard Kaufmann Planning and Construction History in Photographs
სერენა უილიამსი

სერენა ჯამეკა უილიამსი (ინგლ. Serena Jameka Williams; დ. 26 სექტემბერი, 1981, საგინო, მიჩიგანი, აშშ) — ამერიკელი პროფესიონალი ჩოგბურთელი, მსოფლიოს ყოფილი პირველი ჩოგანი. აღიარებულია ერთ-ერთ საუკეთესო ქალ ჩოგბურთელად ისტორიაში. ერთეულთა თანრიგში დიდი სლემის ტურნირების 7-გზის გამარჯვებულის – ვინუს უილიამსის უმცროსი და. უილიამსს ერთეულებში 23 დიდი სლემის ტურნირი აქვს მოგებული – 7 უიმბლდონი, 7 ავსტრალიის ღია პირველობა, 6 აშშ-ის ღია პირველობა და 3 საფრანგეთის ღია პირველობა. სლემების რაოდენობით, იგი მხოლოდ მარგარეტ კორტს ჩამორჩება. ამერიკელი ერთადერთი ჩოგბურთელია, რომელსაც 10 სლემი აქვს მოგებული ორ სხვადასხვა ათწლეულში და ასევე ერთადერთი, რომელმაც ოთხიდან სამი სლემი მინიმუმ 6-ჯერ მოიგო ერთეულთა თანრიგში. 2002–03 და 2014–15 წლებში, უილიამსი ერთდროულად ფლობდა ოთხივე დიდი სლემის ჩემპიონის ტიტულს. ამერიკელმა ასევე მოიგო 5 წლის შემაჯამებელი ტურნირი. ჯამში უილიამსს WTA-ის 72 ტურნირი აქვს ერთეულთა თანრიგში მოგებული. იგი 319 კვირის განმავლობაში იკავებდა ერთეულთა რეიტინგში პირველ ადგილს. წყვილებში სერენას ვინუსთან ერთად 14 დიდი სლემის ტურნირი აქვს მოგებული – 6 უიმბლდონი, 4 ავსტრალიის ღია პირველობა, 2 საფრანგეთის ღია პირველობა და 2 აშშ-ის ღია პირველობა. იგი 8 კვირის განმავლობაში იკავებდა წყვილთა რეიტინგში პირველ ადგილს. უილიამსს ასევე 2 დიდი სლემის ტურნირი აქვს შერეულ წყვილებში მოგებული – 1 უიმბლდონი და 1 აშშ-ის ღია პირველობა ბელარუს მაქს მირნისთან ერთად. ოლიმპიურ თამაშებზე, უილიამსმა ერთეულებში 1 ოქროს მედალი და წყვილებში 3 ოქროს მედალი მოიგო. სანაკრებო დონეზე, მან ერთხელ ფედერაციის თასზე და ორჯერ ჰოპმანის თასზე გაიმარჯვა აშშ-ის ნაკრებთან ერთად. მთავარი სტატია: სერენა უილიამსის სტატისტიკა და მიღწევები. (დ) – დახურული კორტი უილიამსის დების მეტოქეობა ენენი–ს.უილიამსის მეტოქეობა ს.უილიამსი–ჰინგისის მეტოქეობა ↑ ოფიციალური საიტი (ინგლისური) სერენა უილიამსი Facebook-ზე სერენა უილიამსი Twitter-ზე უილიამსი WTA-ს ოფიციალურ საიტზე უილიამსი ITF-ის ოფიციალურ საიტზე დაარქივებული 2017-06-03 საიტზე Wayback Machine. უილიამსი ფედერაციის თასის ოფიციალურ საიტზე დაარქივებული 2019-10-17 საიტზე Wayback Machine. ↑ „Rankings WTA Tennis“. wtatennis.com. ციტირების თარიღი: 15 ივლისი, 2018. შეამოწმეთ თარიღის პარამეტრი |accessdate=-ში (დახმარება) ↑ „Wimbledon 2012: Serena Williams true great after fifth title“. bbc.com. ციტირების თარიღი: 18 ივლისი 2017. ↑ „Chris Evert, Billie Jean King call Serena Williams greatest ever“. metro.us. ციტირების თარიღი: 18 ივლისი 2017. ↑ „Andre Agassi Says Serena Williams Is The ‘Greatest Ever’“. ibtimes.com.au. ციტირების თარიღი: 18 ივლისი 2017. ↑ „The Astonishing Greatness of Serena Williams“. theatlantic.com. ციტირების თარიღი: 18 ივლისი 2017. ↑ „Comparing Serena Williams to two of the all-time greats“. espn.com. ციტირების თარიღი: 18 ივლისი 2017. ↑ „Tennis' Top 20 of All Time“. espn.com. ციტირების თარიღი: 18 ივლისი 2017. ↑ „THE 50 GREATEST PLAYERS OF THE OPEN ERA (W): NO. 1, SERENA WILLIAMS“. tennis.com. ციტირების თარიღი: 25 ოქტომბერი 2018.
ნიჩაბფეხა ბაყაყისებრნი

ნიჩაბფეხა ბაყაყისებრნი (ლათ. Rhacophorus) — უკუდო ამფიბიების ოჯახი. ბაყაყისებრთაგან განსხვავებით თითების ბოლო და ბოლოსწინა ფალანგებს შორის ჩართული აქვთ განსაკუთრებული ხრტილი. ოჯახში 17 (სხვა მონაცემებით 10) გვარია, რომელიც 400-მდე სახეობას მოიცავს. გავრცელებული არიან ცენტრალურ და სამხრეთ აფრიკაში, მაგადასკარსა და სამხრეთ-აღმოსავლეთ აზიაში, ზონდის არქიპელაგის კუნძულებზე. უმრავლესობა მეხეურ ცხოვრებას ეწევა. აღსანიშნავია კუნძულ იავასა და კალიმანტაზე მობინადრე მფრინავი ბაყაყი (Rhacophorus nigropalmatus), რომელსაც თითებს შორის აქვს ძლიერ განვითარებული საცურაო აპკი, რაც მას 10-12 მ მანძილზე ლივლივით დაშვების საშუალებას აძლევს. მუსხელიშვილი თ., ქსე, ტ. 7, გვ. 454, თბ., 1984